
ANEXA LA H.C.L. NR. 86/25.04.2024
PROGRAMUL DE MICROCIPARE, ÎNREGISTRARE ÎN RECS A CÂINILOR DIN
RASA COMUNĂ ȘI A METIȘILOR ACESTORA, DEȚINUȚI DE PERSOANE FIZICE CU DOMICILIUL/REȘEDINȚA PE RAZA ORAȘULUI TECHIRGHIOL
AL JUDEȚULUI CONSTANȚA, FINANȚAT DIN BUGETUL LOCAL

I. DESCRIEREA PROGRAMULUI

Programul de microcipare*, înregistrare în RECS** gratuită a câinilor din rasa comună și a metișilor acestora, deținuți de persoane fizice cu domiciliul/reședința pe raza orașului Techirghiol, finanțat din bugetul local al UAT Techirghiol, denumit în continuare PROGAM, urmează să se desfășoare pe parcursul anului 2024 și cuprinde următoarele etape: 

- Etapa de comunicare, informare și conștientizare a cetățenilor, referitoare la necesitatea înregistrării și microcipării; 

- Etapa de verificare a înregistrării câinilor deținuți de persoane fizice cu domiciliul/reședința pe raza orașului Techirghiol, microciparea și înregistrarea câinilor care, la momentul identificării, nu sunt înregistrați în RECS; 

Notă: * Microciparea este un proces prin care un dispozitiv electronic, de dimensiuni mici, este inserat sub pielea câinelui. Acest microcip conține informații relevante despre câine și stăpânul său, cum ar fi numele proprietarului, adresa și numărul de contact. Prin intermediul acestui microcip, autoritățile pot identifica și localiza câinii în cazul în care aceștia se pierd sau sunt implicați în situații de risc. 

**RECS - Registrul Electronic al Câinilor de Companie – bază de date națională în care informațiile despre câini și proprietarii acestora sunt centralizate și actualizate. Aceasta facilitează identificarea și gestionarea responsabilă a câinilor și asigură o mai bună monitorizare a populației canine.

II.  JUSTIFICAREA PROGRAMULUI

1. Necesitatea reducerii numărului de câini nemicrocipați/neînregistrați deținuți de persoane fizice cu domiciliul/reședința pe raza orașului Techirghiol
În general, numărul crescut de câini fără stăpân reprezintă o problemă majoră în multe comunități. Reproducerea necontrolată a câinilor duce la creșterea excesivă a populației canine, ceea ce poate genera probleme de sănătate și de siguranță pentru oameni și alte animale. 

Situația câinilor aparținând rasei comune și metișilor acestora de pe raza orașului Techirghiol, a devenit alarmantă, înmulțirea necontrolată a acestora punând în pericol siguranța, integritatea și chiar viața cetățenilor din localitatea Techirghiol. 

Programul propune, componente importante de informare/conștientizare a deținătorilor de câini și acțiuni de identificare, în teren, a gospodăriilor care dețin câini neînregistrați/nemicrocipați în vederea creșterii eficienței și eficacității activităților propuse spre finanțare.

Programul se va desfășura cu sprijinul Autorității Naționale Sanitar Veterinare și pentru Siguranța Alimentelor (ANSVSA), al Direcției Sanitar Veterinare și pentru Siguranța Alimentelor Constanța (DSVSA) și al Serviciului de Poliţie Canină Constanța, Sanitar Veterinar şi pentru Siguranţa Alimentelor din cadrul Inspectoratului Județean al Poliţiei Române, respectiv cu alte instituții și/sau structuri asociative compentente să ducă la îndeplinire prevederile actelor normative mai sus-menționate.

Pentru asigurarea respectării pricipiilor de legalitate și transparență, se va solicita asociațiilor și fundațiilor pentru protecția animalelor participarea benevolă la acțiunile și activitățile derulate.

2. Creșterea gradului de conștientizare și implicare a cetățenilor în viața comunității. Responsabilizarea deținătorilor de câini în scopul respectării de către aceștia a obligațiilor legale.

Mulți dintre deținătorii de câini sunt prizonierii unor mentalități învechite, transmise transgenerațional, mentalități conform cărora nu au foarte multă responsabilitate în calitatea lor de deținători de câine, astfel că nu conștientizează că animalul trebuie înregistrat, vaccinat (chiar dacă, în conformitate cu prevederile legale, acest tratament este asigurat gratuit pentru câinii înregistrați), pentru a preveni creșterea numărului de câini abandonați, chinuiți, maltratați, etc. 

Prin comportamentul lor dezinteresat, acești deținători de câini nu manifestă grijă și afecțiune pentru animalele pe care le dețin și, în egală măsură, pun în pericol siguranța întregii comunități prin neasumarea obligațiilor pe care le au. 

Programul propus, spre deosebire de alte programe derulate de instituții cu atribuții în domeniu, pune accent deosebit pe conștientizarea cetățenilor, cu precădere a deținătorilor de câini, referitoare la obligațiile pe care le au, respectiv înregistrarea câinilor pe care îi dețin, vaccinarea acestora pentru prevenirea răspândirii bolilor și a abandonului puilor sau câinilor adulți.

Programul încurajează responsabilizarea proprietarilor de câini, promovând îngrijirea adecvată a animalelor de companie. Prin oferirea serviciilor gratuite de microcipare și înregistrare, proprietarii sunt încurajați să își asume responsabilitatea pentru câinii lor, asigurându-se că aceștia sunt identificați, înregistrați și protejați în caz de pierdere sau accident.

Pornind de la realitatea societății, Programul propus este unul proactiv, Primaria orașului Techirghiol nu doar că alocă sume pentru asigurarea serviciilor de microcipare/înregistrare a câinilor din rasa comună și a metișilor acestora, ci își propune să meargă în comunitate, în gospodăriile, pe terenurile celor care dețin câini pentru a-i convinge pe deținători că, dincolo de drepturile avute și facilitatea creată prin Program, au și obligații pe care trebuie să le respecte și că nerespectarea acestor obligații este sancționabilă.

III. RISCURI

( Respingerea sau rezistența comunității: Există posibilitatea ca anumite segmente ale comunității să respingă sau să fie rezistente față de program, din cauza lipsei de conștientizare sau a opoziției față de intervenția umană în procesul de reproducere a animalelor. Astfel, promovarea programului și implicarea activă a comunității sunt necesare pentru a obține sprijin și cooperare. 

( Accesibilitate și acoperire scăzută: Asigurarea accesibilității la serviciile de microcipare, înregistrare pentru toți proprietarii de câini poate fi o provocare în comunitățile mai sărace sau mai puțin dezvoltate. Vor fi luate în considerare modalități de a asigura acoperirea programului în toate zonele și comunitățile (participarea asociațiilor de profil la activitățile derulate). 

( Conformitate scăzută proprietarilor de câini: Deși programul poate oferi servicii gratuite, unii proprietari pot întâmpina dificultăți în a respecta și a se conforma cerințelor programului, cum ar fi participarea la sesiunile de microcipare sau actualizarea informațiilor în RECS. Educația și consilierea proprietarilor prin intermediul sesiunilor de comunicare joacă un rol important în abordarea acestor aspecte. 

Beneficiarii programului 

a. Proprietarii de câini din rasa comună și metiși: Programul vizează în principal proprietarii de câini care dețin câini din rasa comună sau metiși. Aceștia sunt responsabili de asigurarea îngrijirii adecvate și a bunăstării animalelor lor de companie. 

b. Comunitatea locală: Programul are impact asupra întregii comunități locale în care este implementat. Scopul este de a promova o abordare responsabilă în ceea ce privește îngrijirea și gestionarea câinilor de companie, reducerea numărului de câini fără stăpân și îmbunătățirea relației dintre oameni și animale.

     Factori interesați 

( Instituțiile locale și serviciile veterinare: Colaborarea cu instituțiile locale și serviciile veterinare este esențială pentru implementarea și aplicarea programului. Acestea au un rol important în asigurarea resurselor și sprijinului logistic necesar pentru desfășurarea activităților programului. 

( Organizații non-guvernamentale și voluntari: Organizațiile non-guvernamentale și voluntarii pot juca un rol semnificativ în sprijinirea programului prin furnizarea de servicii medicale, organizarea de evenimente de conștientizare și implicare comunitară sau furnizarea de asistență în gestionarea și implementarea programului.

IV. SCOPUL PROGRAMULUI

A. Creșterea gradului de confort și siguranță pentru cetățenii orașului Techirghiol prin reducerea numărului de câini fără stăpân, abandonați, neînregistrați de pe domeniul public al localitații respective;

Aceasta va fi realizat prin următoarele obiective specifice: 

( Derularea măsurilor de informare și conștientizare publică pe parcursul implementării programului în anul 2024 în vederea ameliorării gradului de responsabilitate a proprietarilor de câini; 

( Identificarea și înregistrarea unui număr de aproximativ 2000 câini prin microcipare și înscrierea datelor în Registrul Electronic al Câinilor de Companie (RECS); 
B. Rezultate program: 

- promovarea deţinerii responsabile a câinilor; 

- limitarea/reducerea înmulțirii necontrolate a câinilor de rasă comună; 

- prevenirea abandonului câinilor și a agresivității acestora asupra oamenilor și animalelor.

V. FINANȚAREA PROGRAMULUI. ACTIVITĂȚI INDICATIVE ELIGIBILE

1. Finanțarea programului 

Pentru anul 2024, bugetul alocat este de 100.000,00 de lei cu TVA, din sumele alocate cu această destinație în bugetul local. Acesta poate fi subiectul unor modificări ulterioare, de către finanțator. 

Bugetul alocat programului va fi astfel: 

-100.000 lei pentru activitățile de identificare, microcipare și înregistrare câini (cca 2000 câini); 

2. Estimarea costurilor serviciilor

a) tipărire/printare materiale informative și de conștientizare, constând în pliante, afișe de diferite dimensiuni, materiale pentru afișare out-door – 10.000,00 lei; 

b) înregistrare în RECS și microcipare a câinilor – 72,00 lei/câine microcipare și înregistrare în RECS, ambele operații se desfășoară la domiciliul deținătorului, după identificarea câinelui și constatarea, de către medicul veterinar, că acesta nu este înregistrat. În situația în care câinele nu este înregistrat, operația de identificare este inclusă în prețul operațiilor de microcipare/înregistrare; 

3. Activități indicative eligibile

a) Activități aferente campaniei de informare și conștientizare: 

- Elaborare conținuturi materiale informative și de conștientizare; 

- Alegerea tipurilor de materiale (flyere, panouri, mash-uri, etc), a cantităților pentru fiecare tip de material, a locurilor, perioadelor și modalităților de amplasare/distribuire; 

- Tipărirea/printarea materialelor informative și de conștientizare; 

- Distribuirea și/sau amplasarea materialelor informative și de conștientizare.

b) Activități aferente identificării/microcipării/înregistrării 

- Identificarea câinilor deținuți de persoane fizice cu domiciliul/reședința în orașul Techirghiol, prin verificarea tuturor gospodăriilor/locuințelor, verificarea existenței înregistrării în RECS a câinilor;

- Microciparea câinilor identificați și care nu sunt înregistrați în RECS; 

- Înregistrarea în RECS a câinilor microcipați; 

VI. DURATA PROGRAMULUI

Programul se va derula în perioada anului 2024. Serviciile prestate vor putea fi facturate până la 31.12.2024 și vor fi achitate la termenele scadente, în conformitate cu clauzele contractuale dintre achizitor, Primăria orașului Techirghiol și prestator.
VII. CALENDAR DESFĂȘURARE PROGRAM

	Denumire activitate
	Termen estimativ

	Achiziție servicii de identificare/înregistrare/microcipare câini din rasa comună și metișii acestora
	Aprilie 2024

	Campanie de comunicare/informare/conștientizare
	Mai 2024

	Campanie de identificare/microcipare/înregistrare a câinilor deținuți de persoane fizice
	Iunie – Octombrie 2024


VIII. DISPOZIȚII FINALE 

Programul se va derula după aprobarea acestuia în Consiliul Local al orașului TECHIRGHIOL. Sumele necesare derulării programului vor fi alocate din bugetul local al orașului Techirghiol.
PREȘEDINTE DE ȘEDINȚĂ,

Dănuț-Dumitru PUCICHI
CONTRASEMNEAZĂ PENTRU LEGALITATE:

SECRETARUL GENERAL AL ORAȘULUI TECHIRGHIOL,

Niculina PAROŞANU

